***ИЗВЈЕШТАЈ***

***О ИЗВРШЕЊУ БУЏЕТА ОПШТИНЕ ПАЛЕ***

***ЗА ПЕРИОД ЈАНУАР – ДЕЦЕМБАР 2019. ГОДИНЕ***

Извјештај о извршењу буџета Општине Пале за период јануар – децембар 2019. године је извјештај о извршењу буџетских средстава и буџетских издатака, који је урађен на основу Правилника о форми и садржају буџета и извјештаја о извршењу буџета („Службени гласник Републике Српске“, број 100/13 и 102/16), којим се уређује форма и садржај буџета и извјештаја о извршењу буџета Републике Српске, буџета општина, градова и фондова.

Чланом 22. Правилника о форми и садржају буџета и извјештаја о извршењу буџета („Службени гласник Републике Српске“, број 100/13 и 102/16) је прописано да извјештај треба да садржи:

1. Преглед буџетских средстава и издатака које је Народна скупштина, Скупштина Општине, усвојила у претходној години,
2. Преглед остварених буџетских средстава и издатака у току претходне фискалне године, који су приказани тако да се јасно може видјети разлика између оствареног и извршеног буџета,
3. Објашњење већих одступања,
4. Податке о задуживању и управљању дугом,
5. Податке о коришћењу буџетске резерве,
6. Податке о гаранцијама датим у току претходне фискалне године,
7. Почетно и завршно стање јединствених рачуна трезора и рачуна посебних намјена,
8. Податке о извршеним реалокацијама и
9. Податке о почетном и завршном стању имовине, обавеза и извора средстава.

Осим наведених података извјештај о извршењу буџета за буџетску годину обавезно приказује и податке о почетном и завршном стању имовине, обавеза и извора средстава.

Табеларни преглед извјештаја састоји се од:

* Општег дијела буџета који даје приказ буџетских прихода и расхода, бруто буџетског суфицита/дефицита, нето издатака за нефинансијску имовину, буџетског суфицита/дефицита и нето финансирања;
* Буџетски приходи и примици за нефинансијску имовину дају приказ јавних прихода, текућих и капиталних грантова, трансфера примљених од других буџетских јединица и примитака за нефинансијску имовину;
* Буџетски расходи и издаци за нефинансијску имовину дају приказ расхода за лична примања за Општинску управу и Остале буцетске кориснике, расхода по основу коришћења роба и услуга, расхода финансирања и других финансијких трошкова, приказ субвенција, грантова, дознака на име социјалне заштите и издатака за нефинансијску имовину;
* Финансирање даје приказ нето примитака од финансијске имовине и нето задуживања;
* Функционална класификација расхода и нето издатака за нефинансијску имовину;
* Буџетски издаци по организационој класификацији који су подијељени према потрошачким јединицама;
* Преглед одступања оперативног буџета од ребаланса буџета;
* Преглед коришћења средстава буџетске резерве и
* Преглед прерасподјеле (реалокације) буџетских средстава.

Скупштина Општине Пале је на редовној сједници одржаној 14. децембра 2018. године, донијела је Одлуку о усвајању буџета Општине Пале за 2019. годину у износу од 12.866.000 КМ („Службене новине града Источно Сарајево“ број 27/18), односно на редовној сједници одржаној 11. децембра 2019. године донијела је Одлуку измјенама и допунама Одлуке о буџету Општине Пале (ребаланс) за 2019. годину у износу од 13.168.600 КМ („Службене новине града Источно Сарајево“ број 24/19).

.

***Остварење буџетских прихода и примитака за нефинансијску и финансијксу имовину и задуживања у 2019. години***

Укупно остварени приходи буџета општине Пале по периодичном обрачуну за период јануар-децембар 2019. године износили су 9.203.079 КМ (фонд 01), што je 95,26% у односу на годишњи план буџета. Укупно расположива средства буџета општине Пале током протеклог извјештајног периода износила су 10.529.965 КМ (фонд 01), што је 79,96% од плана за 2019. годину, 224.853 КМ за фонд 03 и 291.679 за фонд 05 КМ , а односе се на :

- вриједност у КМ-

|  |  |  |  |  |
| --- | --- | --- | --- | --- |
|  |  | Фонд 01 | Фонд 03 | Фонд 05 |
| 1. | Пореске приходе | 5.642.513 |  |  |
| 2. | Непореске приходе | 3.138.855 |  |  |
| 3. | Текући грантови из земље | 4.850 | 25.000 |  |
| 4. | Трансфери јединицама локалне самоуправе | 416.862 | 199.853 |  |
| 5. | **Укупни приходи** | **9.203.079** | **224.853** |  |
| 6. | Примици за нефинансијску имовину | 538.568 |  |  |
| 7. | Примици од задуживања из трансакција између или унутар јединица власти |  |  | 214.205 |
| 8. | Остали примици из земље | 788.317 |  | 77.474 |
|  | **Укупно расположива средства** | **10.529.965** | **224.853** | **291.679** |

**Порески приходи** (економски код 710000) Остварени порески приходи током протеклог извјештајног периода износили су 5.642.513 КМ, што је 100,65% од плана за 2019. годину, односно за 36.513 КМ већи у односу на планиране приходе. Приходи по основу пореза на лична примања и приходе од самосталне дјелатности износили су 949.629 КМ, што је 94,96% од плана за текућу буџетску годину, од чега износ од 4.497 КМ односи се на приходе остварене путем мултилатералне компензације проведене у претходном периоду. Приходи од пореза на имовину и непокретност остварени су у износу од 520.417 КМ што је 104,08 % од плана за 2019. годину. Скупштина општине Пале донијела је Одлуку о утврђивању пореске стопе на порез на непокретност за 2019. годину у висини од 0,12% од процијењене вриједности непокретности. Остварени приходи од индиректних пореза износили су 4.090.654 КМ, што је 101,00% од плана за текућу буџетску годину, односно за 40.654 КМ већи од планираних. Порези на промет производа и услуга остварени су у износу од 59.253 КМ и то порез на промет производа у износу од 3.583 КМ, порез на промет услуга у износу од 580 КМ и акцизе 55.089 КМ од чега износ од 104 КМ односи се на приходе остварене путем мултилатералне компензације проведене у претходном периоду.

**Непорески приходи** (економски код 720000) током протеклог извјештајног периода остварени су у износу од 3.138.855 КМ што је 85,49 % од плана буџета за 2019. годину, од чега приход у износу од 8.988 КМ остварен је путем мултилатералне компензације (посебна републичка такса на нафтне деривате, комуналне таксе на фирму, накнаде за воде и приходи од закупа од других јединица власти).

Приходи од закупа и ренте (економски код 721200) остварени су у износу од 641.305 КМ, што је 77,45 % од плана буџета, a односе се на приходе од закупа јавних површина и приходе од ренте по основу рјешења о одобрењу за изградњу и уговора о одложеном плаћању наведених прихода, као и по основу закљученог уговора о опремању и кориштењу просторија у Спортско пословном центру „Пеки“. У оквиру потрошачке јединице ЈУ „Културно спортски центар“ Пале наведени приходи су остварени у износу од 11.353 КМ, а чине их приходи од закупа простора кино сале и рекламе и сале за културно спортске рекреације у спортској дворани.

Административне таксе и накнаде (економски код 722100) су остварене у износу од 50.313 КМ, што је 100,63% и односе се на општинске административне таксе. Комуналне накнаде и таксе (економски код 722300) су остварене у износу 134.506 КМ, што jе 89,67 % од годишњег плана.

Накнаде по разним основама (економски код 722400) остварене су у износу од 1.890.746 КМ, што је 85,38% од планираних накнада на годишњем нивоу, а састоје се од накнаде за грађевинско земљиште у износу од 958.994 КМ (накнада за уређење грађевинског земљишта у износу од 562.922 КМ, накнада за уређење грађевинског земљишта-улагања за уређење неопремљеног грађевинског земљишта средствима инвеститора у износу од 286.675 КМ и накнада зе додјељено грађевинско земљиште у износу од 109.397 КМ), накнаде за коришћење минералних сировина у износу од 12.534 КМ, накнаде за промјену намјене пољопривреног земљишта у износу од 15.585 КМ, накнаде за кориштење шума и шумског земљишта - средства за развој неразвијених дијелова остварена продајом шумских сортимената остварени су у износу од 741.996 КМ. Накнаде за обављање послова од општег интереса у шумама у приватној средини остварене су у износу од 15.545 КМ. Накнаде за коришћење вода остварене су у износу од 125.247 КМ, остале накнаде су остварене у износу од 20.846 КМ које се највишем дијелом односе на накнаде за коришћење комуналних добара од општег интереса.

Приходи од пружања јавних услуга (економски код 722500) однесе се на приходе буџетских корисника који су у протеклом периоду остварени у укупном износу од 322.889 КМ.

ЈУ „Центар за социјални рад“ остварила је властите приходе у износу од 6.718 КМ што је 111,97 % у односу на план буџета, а односе се на издавање потврда о животу, увјерења о издржавању, сагласности, као и учешћу сродника у издржавању лица која су смјештена у установе.

ЈУ Дјечији центар „Буба мара“ остварила је властите приходе у износу од 297.190 КМ што је 99,06% у односу на план, a односе се на услуге боравка дјеце у вртићу.

ЈУ „Kултурно спортски центар“ Пале остварила је властите приходе у износу од 16.666 KM што је 128,20 % у односу на план буџета за 2019. годину, а односе се на услуге приказивања филмских пројекција и приходи по основу улазница за посјете пећини Орловача.

ЈУ „Народна библиотека“Пале остварила је властите приходе у износу од 2.315 КМ што је 100,65 % у односу на план буџета, а односе се на наплаћене чланарине.

Новчане казне (економски код 723100) остварене су у износу од 5.675 КМ и чине 113,50% од плана буџета за 2019. годину.

Приходи од закупа од других јединица власти (економски код 728100) остварени су у планираном износу од 5.500 КМ и чине их приходи од закупа евидентирани у оквиру потрошачке јединице ЈУ „Kултурно спортски центар“ Пале.

Остали непорески приходи (економски код 729100) остварени су у износу од 87.921 КМ, а односе се на приходе по основу накнаде за вршење техничног пријема изграђених објеката, приходе по основу накнаде за вјенчање, откуп тендерске документације, као и приходи на име рефундације плата приправника по пројекту „Програм подршке запољшавању младих са ВСС у статусу приправника у 2018. години и 2019. године“ од стране Завода за запошљавање Републике Српске .

**Грантови** (економски код 731200) су остварени у износу од 4.850 КМ и односе се на грантове од правних лица за спонзорсво манифестације Конференција беба у износу од 1.450 КМ (евидентиран у оквиру потрошачке јединице „Културно спортски центар“) и грантови евидентирани у оквиру потрошачке јединице „Народна библиотека“ за реализацију пројекта „Птице и друге драме“ ауторке Сање Савић у износу од 3.100 КМ и грант за одлазак на Сајам књига у Београду у износу од 300 КМ.

На фонду 03 евидентиран је грант у износу од 25.000 КМ, а односе се на Грант од стране Министарства цивилних послова БиХ (расходи евидентирани у 2018. годину и то за књижевну манифестацију „Дани Душка Трифуновића“ у износу од 10.000 КМ и за „Суфинансирање пројеката институција културе у Босни и Херцеговини“ у износу од 15.000 КМ).

**Трансфери јединицама локалне самоуправе** (економски код 787200) За протекли обрачунски период трансфери јединицама локалне самоуправе остварени су у износу од 416.862 КМ, а односе се на трансфере Министарства здравља и социјалне заштите за реализацију права за његу и права на новчану помоћ у износу од 234.059 КМ, за унапређење положаја лица са инвалидитетом у износу од 73.300 КМ и за финансирање права на подршку у изједначавању могућности дјеце и омладине са сметњама у развоју (накнада трошкова превоза до школе дјетету са потешкоћама у развоју) у износу од 280 КМ, трансфер Министарства просвјете и културе на име реализације програма предшколског васпитања и образовања за дјецу пред полазак у школу и за набавку дидактичког материјала у износу од 4.908 КМ, трансфер Министарства породице, омладине и спорта за реализацију пројекта“Нови под за сигуран ход“ у износу од 1.000 КМ, трансфер од јединица локалне самоуправе у износу од 29.080 КМ на име финансирања волонтера од стране Града Источно Сарајево, трансфер Републички секретаријат за расељена лица и миграције за стамбено збрињавање суграђанина Станислава Станојевића у износу од 60.000 КМ, трансфери од ентитета, јединица локалне самоуправе и фондова обавезног социјалног осигурања у износу од 4.235 КМ евидентирани по записницима Пореске управе и трансфер од стране Града Источно Сарајево за изградњу Музеја одбрамбено отаџбинског рата у износу од 10.000 КМ .

На фонду 03 евидентирани су трансфери јединицама локалне самоуправе у износу од 199.853 КМ који су евидентирани у оквиру потрошачке јединице „Културно спортски центар“, а односе се на улагање у реконструкцију и адаптацију објекта ЈУ „Културно спортски центар“ од стране Града Источно Сарајево.

**Примици за нефинансијску имовину**  (економски код 81000) у периоду од 01.01.-31.12.2019. године остварени су у износу од 538.568 КМ који се односе на примитке од продаје сужбеног возила у износу од 5.500 КМ (економски код 8112) и примитке од продаје грађевинског земљишта у износу од 533.068 КМ(економски код 8131).

**Примици од задуживања из трансакција између или унутар јединица власти** (економски код 9281) остварени су у износу од 214.205 КМ и односе се на примитке по основу реализације пројекта„Смањење губитака и воде и ревитализација и доградња водоводног система Пале-Јахорина“. Наведени примици су евидентирани на фонду 05.

**Остали примици** (економски код 930000) у периоду од 01.01.-31.12.2019. године остварени су у износу од 788.317 КМ, а односе се на примитке по основу пореза на додату вриједност у износу од 112.563 КМ (поврат плаћеног ПДВ-а од Управе за индиректно опорезивање по основу реализације пројекта „Смањење губитака воде и ревитализација и доградња водоводног система Пале-Јахорина“), примици по основу депозита и кауција у износу од 604.631 КМ, примици по основу аванса у износу од 34.154 КМ и остали примици из трансакција између или унутар јединица власти у износу од 36.969 КМ (примици за накнаде плата за породиљско одсуство који се рефундирају од фонда обавезног социјалног осигурања у износу од 24.229 КМ, примици за накнаде плата за вријеме боловања који се рефундирају од фонда обавезног социјалног осигурања у износу од 2.895 КМ и остали примици по основу мултилатералне компензације у износу од 9.845 КМ).

На фонду 05 евидентиран је износ од 77.474 КМ и односи се на импутиране примитке по основу датих аванса у претходној години по пројекту „Смањење губитака и воде и ревитализација и доградња водоводног система Пале-Јахорина“.

***Остварење буџетских расхода и издатака за нефинансијску и финансијксу имовину и отплату дугова у 2019. години***

**Укупно утрошена средства буџета општине Пале** за период јануар–децембар 2019. године износила су 11.969.281 КМ (фонд 01), што је 90,89% од плана за 2019. годину, износ од 199.853 КМ (фонд 03) и износ од 262.910 КМ (фонд 05), а распоређена су за следеће намјене:

- вриједност у КМ-

|  |  |  |  |
| --- | --- | --- | --- |
|  | Фонд 01 | Фонд 03 | Фонд 05 |
| Расходи за лична примања запослених | 3.208.035 |  |  |
| Расходи по основу коришћења роба и услуга | 2.440.840 |  |  |
| Расходи финансирања и други финансијски расходи | 63.341 |  |  |
| Субвенције | 265.044 |  |  |
| Грантови | 781.426 |  |  |
| Дознаке на име социјалне заштите које се исплаћују из буџета | 963.933 |  |  |
| Расходи финансирања и други финансијски расходи и расходи трансакција размјене између или унутар јединица власти | 22.576 |  |  |
| Расходи по судским рјешењима | 2.772 |  |  |
| Трансфери између различитих једина власти | 76.798 |  |  |
| Издаци за нефинансијску имовину | 2.880.330 | 199.853 | 262.910 |
| Издаци за финансијску имовину | 2.000 |  |  |
| Издаци за отплату дугова | 479.010 |  |  |
| Остали издаци у земљи | 757.299 |  |  |
| Остали издаци из трансакција између или унутар јединица власти | 25.877 |  |  |
| **Укупно утрошена средства** | **11.969.281** | **199.853** | **262.910** |

Према организационој структури средства су распоређена у двије организационе јединице и то:

1. За потрошачке јединице оперативне јединице I Општинска управа:

|  |  |  |  |  |
| --- | --- | --- | --- | --- |
|  | Скупштина општине – 10890110 | | 239.560 КМ | |
|  | Општинска управа - 10890130 | | 3.636.800 КМ | |
|  | Програм подстицаја развоја - 10890150 | | 171.104 КМ | |
|  | Стамбено комунални послови – 10890170 | | 919.438 КМ | |
|  | Програм изградње и уређења простора - 10890171 | | 2.533.156КМ | |
|  |  | 262.910 КМ (фонд05) | | |
|  | Програм утрошка накнада по Закону о шумама - 10890172 | | 714.707 КМ | |
|  | Остала буџетска потрошња- 10890190 | | 1.680.705 КМ |
|  |  | |  | |

2. За потрошачке јединице оперативне јединице I I Остали корисници буџета општине:

* ЈУ „Центар за социјални рад“ – 10890300 947.596 КМ
* ЈУ Дјечији центар „Буба мара“ – 10890400 620.950 КМ
* ЈУ „Културно спортски центар“ – 10890500 475.500 КМ

199.853 КМ (фонд 03)

|  |  |
| --- | --- |
| * ЈУ „Народна библиотека“ Пале – 08180016 | 29.764 KM |

**Потрошачка јединица «Скупштине општине»** остварена је у износу од 239.560 КМ, а средства су усмјерена на бруто накнаде одборника, накнаде члановима скупштинских комисија, накнаде за изборне активности (економски код 4129) као и за грантове политичким партијама (економски код 4152).

**Потрошачка јединица «Општинска управа»** током протеклог извјештајног периода остварена је у износу 3.636.800 КМ, што је 86,52% од плана за 2019. годину.

Расходи на име бруто плата запослених (економски код 4111) остварени су у износу 1.847.835 КМ, што је 95,82 % од плана буџета, од чега износ од 9.038 КМ односи се на бруто плате приправника. Плате су се обрачунавале и исплаћивале у складу са Посебним колективним уговором за запослене у области локалне самоуправе Републике Српске („Службени гласник Републике Српске“ број 20/17,86/18 и 21/19), у складу са одредбама члана 121. и 123. Закона о измјенама и допунама Закона о раду („Службени гласник Републике Српске“, број 66/18) и Закона о измјенама и допунама Закона о порезу на доходак („Службени гласник Републике Српске“, број 66/18).

Расходи за бруто накнаде запослених и осталих личних примања запослених по основу рада (економски код 4112) остварене су у износу од 321.466 КМ, што је 86,71% од плана буџета, а средства су издвојена за расходе за топли оброк у износу од 198.436 КМ, расходе за превоз радника у износу од 27.858 КМ, расходи по основу дневница за службена путовања у земљи и иностранству у износу од 4.062 КМ, расходе за регрес за годишњи одмор у износу од 71.641 КМ, расходи за јубиларне награде за запослене раднике који су остварили 20 година радног стажа у Општинској управи у износу од 9.949 КМ и расходи за остале накнаде (8.март, поклони пензионерима) у износу од 9.520 КМ.

Расходи за накнаду плата запослених за вријеме боловања, родитељског одсуства и осталих накнада плата које се не рефундирају (економски код 4113) остварене су у износу од 27.497 КМ што је 105,76% у односу на планиране расходе, односно већи за 1.497 КМ. За недостајућа средства донесена је одлука о реалокацији након усвојеног ребаланса са економског кода 411100- Расходи за бруто плату запослених.Наведени расходи односе се на бруто плате запослених који су у извјештајном периоду користили боловање и дио бруто плате породиља који се не рефундира од стране фонда обавезног социјалног осигурања.

Расходи за отпремнине и једнократне помоћи (економски код 4114) су остварене у износу од 15.008 КМ, што је 83,38% од плана буџета за 2019. годину, а односе се на бруто накнаде за отпремнине три радника који су стекли услове за пензионисање, новчане помоћи приликом рођења дјетета, новчане помоћи у случају смрти члана уже породице, помоћи радника у случају теже болести.

На име расхода за коришћење роба и услуга (економски код 412) издвојена су средстава у износу од 652.259 КМ, што је 97,07% од плана за 2019. годину, од чега износ од 42.811 КМ финиансиран је из средстава буџетске резерве.

Расходи по основу утрошка енергије (економски код 4122) остварени су у износу од 59.689 КМ, што је 97,06 % од плана буџета, а односе се на расходе за утрошак електричне енергије у износу од 24.895 КМ, расходе за централно гријање у износу од 9.239 КМ, расходе по основу утрошка дрвета у износу од 1.500 КМ и расходи по основу утрошка лож уља у износу од 24.055 КМ. Расходи за комуналне услуге (економски код 4122) остварени су у износу од 18.241 КМ и односе се на расходе за услуге водовода и канализације у износу од 2.818 КМ и расходе за услуге одвоза смећа у износу од 15.423 КМ.

Расходи за комуникационе услуге (економски код 4122) остварене су у износу од 51.480 КМ које се односе на расходе за услуге коришћења фиксних и мобилних телефона у износу од 31.083 КМ, расходи за коришћење интернета у износу од 8.447 КМ, расходи за поштанске услуге у износу од 11.779 КМ и остали комуникациони расходи у износу од 171 КМ.

Расходи за услуге превоза (економски код 4122) су остварени у износу од 15.956 КМ, а односе се на услуге превоза породица погинулих бораца на гробље Соколац, превоза породица погинулих бораца на Жепу, превоз студената на Универзијаду у Будву, превоз пензинера. Из средстава буџетске резерве расходи за услуге превоза финансирани су у износу од 4.331 КМ.

Расходи за режијски материјал (економски код 4123) остварени су у износу од 19.335 КМ и виши су за 1.835 КМ од планираних. За недостајућа средства донесена је одлука о реалокацији након усвојеног ребаланса са економског кода 487200- Трансфери ентитету. Наведени расходи односе се на набавку канцеларијског и компјутерског материјала, набавку образаца за потребе матичних служби, набавку материјала за одржавање чистоће зграде општине и мјесних уреда, као и набавка стручне литературе.

Расходи за текуће одржавање (економски код 4125) остварени су у износу од 27.723 КМ, што је 58,98% од планираних расхода, а односе се на расходе за текуће одржавање зграде у износу од 20.373 КМ и расходе за текуће одржавање опреме (одржавање превозних средстава, компјутерске и комуникационе опреме) у износу од 7.349 КМ.

Расходи по основу путовања и смјештаја (економски код 4126) остварени су у износу од 23.316 КМ, а односе се на трошкове службеног путовања и утрошка горива.

Расходи за стручне услуге (економски код 4127) остварене су у протеклом извјештајном периоду у износу од 167.323 КМ од чега износ од 2.000 КМ финансиран је из средстава буџетске резерве, а односе се на услуге финансијског посредовања (банкарске провизије и провизије берзе након провођења мултилатералне компензације), услуге осигурања имовине, возила и запослених, расходи за ревизорске и консултантске услуге, расходи за електронске медије и штампање часописа „Паљанске новине“, услуге информисања и медија (услуге штампања и фотокопирања у износу од 12.089 КМ, услуге објављивања тендера и огласа у износу од 17.401 КМ, услуге рекламе и пропаганде у износу од 7.958 КМ, услуге израде фотографија и филма у износу од 4.100 КМ и остале услуге у износу од 1.500 КМ), правне и административне услуге (адвокатске услуге у износу од 6.302 КМ, нотарске услуге у износу од 1.943 КМ, геодетско катастарске услуге у износу од 18.869), компјутерске услуге (расходи за услуге одржавања рачунарских програма и расходи за трошкове одржавања лиценци за трезор) и остале стручне услуге.

Остали некласификовани расходи (економски код 4129) остварени су у износу од 269.196 КМ што је 111,93 % од плана буџета за наведене трошкове, од чега износ од 27.479 КМ финансиран је из средстава буџетске резерве. Средства су утрошена на расходе за стручно усавршавање, расходе за бруто накнаде за рад ван радног односа (расходе за бруто накнаде члановима комисије за техички пријем објеката у износу од 41.013 КМ и расходи за бруто накнаде по уговору о дјелу у износу од 17.914 КМ гдје се евидентирају и уговори за рад дежурних љекара за извршене прегледе за лица умрла ван здравствене установе – мртвозорство), расходи за набавку новогодишње галантерије, расходи по основу репрезентације, расходи настали при организовању свечаности славе општине, расходи по основу пореза и доприноса на терет послодавца ( расходе по основу пореза на непокретност по рјешењу Пореске управе у износу од 16.375 КМ, расхода по основу доприноса за професионалну рехабилитацију инвалида у износу од 3.778 КМ, расходи за таксе и накнаде за регистрацију возила у износу од 553 КМ и расходи по основу осталих накнада на терет послодавца у износу од 4.055 КМ гдје је евидентиран расход за фонд солидарности при куповини путничког возила у износу од 3.000 КМ). У остале некласификоване расходе евидентирани су и расходи који су настали при обезбјеђивању објекта „Фамос“, расходи по основу чланарина и остали непоменути расходи.

Расходи по основу затезне камате (економски код 4139) остварени су у износу од 3.416 КМ и односе се на расходе затезне камате при отплати рата кредита, расхода за комуникационе услуге, расходе за електричну енергију, расходе по основу утрошака електричне енергије на јавним површинама-јавна расвјета.

Грантови (економски код 4152) исплаћени су из средстава буџетске резерве у износу од 7.000 КМ, а односе се на грантове спортском клубу и појединцима у оквиру организације свечаности поводом празника општине.

Расходи по судским рјешењима (економски код 4191) остварени су у износу од 1.976 КМ.

Транфери између и унутар јединица (економски код 487) остварени су у износу од 5.698 КМ односно 20,35% , а односе се на евидентиране кварталне записнике Пореске управе Републике Српске о обрачуну и поравнању више или погрешно уплаћених јавних прихода и трансфер фонду солидарности у складу са чланом 6.став 4. Законом о фонду солидарности за дијагностику и лијечење обољења, стања и повреда дјеце у иностранству („Службени гласник Републике Српске“ број 100/17).

Капитални расходи потрошачке јединице Општинске управе (економски код 5112, 5113 и 5161) остварени су у износу од 86.467 КМ, а утрошени су за набавку службеног возила Општине Пале, набавку рачунарске и комуникационе опреме, као и набавку ситног алата и инвентара.

Издаци за акције и учешћа у капиталу у осталим домаћим јавним нефинансијским субјектима (економски код 6112) остварени су у износу од 2.000 КМ и односе се на оснивачки улог при оснивању ЈУ „Туристичка организација општине Пале“.

Издаци по основу депозита и кауција у земљи (економски код 6312) остварени су у износу од 604.631 КМ и односе се на враћене кауције за лицитацију које су проведене током године.

Остали издаци у земљи (економски код 6319) остварени су у износу од 48.966 КМ и односе се на издатке за отплату неизмирених обавеза из ранијих година које Општина није имала евидентиране у пословним књигама у износу од 37.050 КМ и издаци при евидентирању поврата по рјешењима Пореске управе који се односе на уплате из ранијих периода.

Остали издаци из трансакција са другим јединицама власти (економски код 6381) остварени у износу од 12.236 КМ и односе се на издатке за накнаду плата за породиљско одусутво који се рефундирају од фонда обавезног социјалног осигурања и пристигле књижне обавијести од стране Министарства финансија .

**Потрошачка јединица «Програм подстицаја развоја»** остварена је у износу од 171.104 КМ, а средства су утрошена на подстицаје у области предузетништва и субвенције за откуп млијека (економски код 4141) у износу од 124.157 КМ, као и за подстицаје у области пољопривреде (економски код 4161

и за трошкове при испитивању квалитета земљишта (економски код 4127) и помоћ становништву за накнаду штете.

**Потрошачка јединица «Стамбено-комунални послови»** запериод јануар – децембар 2019. године утрошена је у износу од 919.438 КМ. Средства су усмјерена на расходе за текуће одржавање (економски код 4125) у износу од 124.695 КМ и то текуће одржавање споменика (постављање спомен плоче погинулим борцима фудбалерима ФК „Романија“ и трошкови одржавања споменика у оквиру надлежности Борачке организације Пале), мреже јавне расвјете и санације оштећених рупа на асфалтним саобраћајницама, расходи за услуге по налогу за одржавање јавних површина и за набавку канти и контејнера за смеће. Расходи за одржавање јавних површина(економски код 4128) остварени су у износу од 783.022 КМ и односе се на одржавање јавних површина у зимском и љетном периоду, украшавање града поводом новогодишњих празника, измјештање канализационог колектора на Јахорини, чишћење корита ријеке Миљацке као и за утрошак електричне енергије на јавним површинама- јавна расвјета.

**Потрошачка јединица «Програм изградње и уређења простора»** током протеклог извјештајног периода издвојено је средстава у износу од 2.533.156 КМ. Издаци за прибављање грађевинског земљишта (економски код 5131) остварени су у износу од 462.619 КМ, што је 99,98 % од плана за наведене расходе. Грантови у земљи (економски код 4152) остварени су у износу од 55.000 КМ, што је 96,75% (током 2019. године није реализован грант за изградњу амбуланте на Јахорини у износу од 1.850 КМ). Издаци за прибављање зграда и објеката (економски код 5111) и издаци за инвестиционо одржавање, реконструкцију и адаптацију зграда и објеката (економски код 5112) остварени су у износу од 1.826.688 КМ. У оквиру наведене потрошачке јединице извршена је резервација средстава за инвестиције за које је закључен уговор, а због временских услова нису реализоване током 2019. године и биће окончане у 2020. години, а у складу са чланом 96. Став 5. Правилника о рачуноводству, рачуноводственим политикама и рачуноводственим процјенама за буџетске кориснике („Службени гласник Републике Српске“ број 115/17). У оквиру наведених издатака евидентирани су и издаци који су остварени улагањем за уређење неопремљеног грађевинског земљишта средствима инвеститора.

Трансфери јединицама локалне самоуправе (економски код 4873) остварени су у планираном износу и односе се на трансфер Граду Источно Сарајево за реализацију пројекта увођења видео надзора на подручју Града Источно Сарајево са циљем повећања безбједности свих грађана.

Израда просторно планске документације (економски код 5117) остварена је у износу од 7.020 КМ што је 17,55% од плана буџета.

Издаци по основу пореза на додату вриједност (6311) остварени су у износу од 103.357 КМ и односе се на плаћени ПДВ добављачима за испостављене фактуре по основу реализације пројекта „Смањење губитака воде и ревитализација и доградња водоводног система Пале-Јахорина“.

На фонду 05 евидентирани су издаци по основу реализације пројекта „Смањење губитака воде и ревитализација и доградња водоводног система Пале-Јахорина“у износу од 262.910 КМ.

**Потрошачка јединица «** **Програма утрошка средстава по Закону о шумама** **»** остварена је у износу од 714.707 КМ. Наведена средства у протеклом извјештајном периоду утрошена су за услуге одржавања локалних путева (економски код 4125) и услуге зимске службе за локалне путеве (економски код 4128). Лица која су ангажована на одржавању локалних путева ребалансом буџета су планирана на економском коду 412500, те је усљед исправног књиговодственог евидентирања донесена је одлука о реалокацији након усвојеног ребаланса на економски код 412900. Издаци за прибављање зграда и објеката (економски код 5111) и издаци за инвестиционо одржавање, реконструкцију и адаптацију зграда и објеката (економски код 5112) остварени су у износу од 413.312 КМ, што је 83,50%. Све планиране инвестиције за које је покренут поступак јавне набавке су реализоване у складу са планом. Инвестиција за коју је покренут поступак јавне набавке („Изградња канализације у насељу Баре - Станица Пале“), а чија реализација није извршена у 2019. години у пословним књигама су резервисана средства у складу са чланом 96. Став 5. Правилника о рачуноводству, рачуноводственим политикама и рачуноводственим процјенама за буџетске кориснике („Службени гласник Републике Српске“ број 115/17). Издаци за нематеријалну производњу (економски код 5137) су остварене у износу од 19.656 КМ, што је 98,28% од плана.

**Потрошачка јединица «** **Остала буџетска потрошња** **»** утрошена јеу протеклом извјештајном период у износу од 1.680.705 КМ.

Средства издвојена за отплату кредита остварена су у износу од 561.209 КМ што је 98,08% од планираних средстава. Општина Пале редовно измирује приспјеле обавеза на основу кредитног задужења. На име отплате главнице (економски код 6213) издвојено је 479.010 КМ, а на име камата (економски код 4133) 59.623 КМ. Камате по кредиту ЕИБ-а за водоводни и канализациони систем на подручју општине Пале (економски код 4181) остварене су у износу од 22.576 КМ.

**ПРЕГЛЕД КРЕДИТНОГ ЗАДУЖЕЊА ОПШТИНЕ ПАЛЕ КОД БАНАКА**

**НА ДАН 31.12.2019. ГОДИНЕ**

**-КМ-**

|  |  |  |  |  |  |  |  |
| --- | --- | --- | --- | --- | --- | --- | --- |
| Банка | Износ укупног задужења | Главница | Камата | Повучена средства одобреног кредита | Период кориштења кредита (број мјесеци) | Отплаћени износ  Од тога:  Главница  Камата | Остатак дуга  Од тога:  Главница  Камата |
| НЛБ банка | 454.560,81 | 400.000 | 54.560,81 | 400.000 | 60 | **378.800,50**  325.997,68  52.802,82 | **75.760,31**  74.002,32  1.757,99 |
| Raiffeisen bank | 1.298.480,82 | 1.200.000 | 98.480,82 | 1.200.000 | 72 | **378.723,66**  330.682,95  48.040,71 | **919.757,16**  869.317,05  50.440,11 |
| UniCredit  Bank | 1.294.764,95 | 1.200.000 | 94.764,95 | 1.200.000 | 72 | **233.776,79**  203.470,06  30.306,73 | **1.060.988,16**  996.529,94  64.458,22 |

Општина Пале је у периоду од 2014. до 31.12.2019. године повукла кредитна средстава у износу од 1.952.633,57 КМ од стране Министраства финансија за реализцију пројекта «Смањење губитка воде и ревитализација и доградња водоводног система Пале- Јахорина». Према наведеном Уговору закљученог дана 29.03.2013. године између Општине Пале и Владе Републике Српске-Министарства финансија износ одобреног кредита је 2.688.012,56 КМ са роком отплате 25 година, грејс периодом 8 година, камата се повлачи у траншама и то највише у 15 транши, гдје главница прве транше за наплату доспијева 15.11.2021. године. У протеклом периоду плаћена је камата по повученом кредиту у износу од 47.151,60 КМ.

Општина Пале је протеклих година издала следеће гаранције:

- ЈП“Водовод и канализација“АД (Пројекат инфраструктуре, износ: 172.666,67 SDR), период важења:2012-2024, стање дуга на дан 31.12.2019.године износило је 157.555,23КМ;

- ЈП“Комунално“ АД (Куповина возила аутосмећар, износ: 85.827 USD), период важења:2008-2030, стање дуга на дан 31.12.2019.године износило је 78.273,41КМ;

-КП„Градске топлане“ (Инвестиционо улагање у топловодну мрежу, износ: 300.000 КМ), период важења:2013-2019 стање дуга на дан 30.06.2019.године износило је 0,00КМ;

-КП„Градске топлане“ (уградња котла јачине 2 МWh и изградња топловодне мреже за прикључење комплекса факултета, храма и околних стамбено-пословних објеката, износ:400.000 КМ), период важења:2015-2024, стање дуга на дан 31.12.2019.године износило је 244.992,51КМ;

-ЈП„Комунално“ (финансирање пренесивих обавеза: обавезе за уплату ПДВ-а, обавезе за порезе и доприносе и дијела обавеза према добављачима, износ: 250.000 КМ), период важења:2016-2022, стање дуга на дан 31.12.2019.године износило је 120.826,27КМ;

-КП„Градске топлане“ (финансирање пренесених обавеза, износ: 250.000 КМ), период важења:2018-2020, стање дуга на дан 31.12.2019.године износило је 106.153,51КМ и

-ЈП„Комунално“ (финансирање пренесених обавеза и набавка основних средстава-опрема за обављање дјелатности, износ: 250.000 КМ), период важења:2018-2024, стање дуга на дан 31.12.2019.године износило је 194.698,05КМ,

-КП„Градске топлане“ (финансирање пренесених обавеза, износ: 250.000 КМ), период важења:2019-2022, стање дуга на дан 31.12.2019.године износило је 230.960,77КМ.

Субвенције (економски код 4141) остварене су у износу од 140.887 КМ, што је 100,63% од плана, односно за 887 КМ веће од плана. За недостајућа средства донесена је одлука о реалокацији средстава након усвојеног ребаланса са економског кода 412200, Субвенције су усмјерене на јавна и приватна предузећа и установе. Субвенције за јавни превоз остварене су у износу од 30.887 КМ .

Грантови (економски код 415) су остварени у износу од 700.562 КМ и то грантови у земљи (економски код 4152) што је 105,94 % од планираних грантова.

Грантови у земљи (економски код 4152) евидентирани су на текуће грантове у износу од 650.787 КМ и капиталне грантове у износу од 49.775 КМ.

Текући грантови су евидентирани на текуће грантове непрофитним субјектима у земљи и остале текуће грантове. Текући грантови непрофитним субјектима у земљи (економски код 41521) који се односе на грантове хуманитарним, спортским, омладинским организацијама и удружењима, организацијама за афирмацију права бораца и особа са инвалидитетом, културним и осталим текућим грантовима непрофитним субјектима остварени су у износу од 433.987 што је 104,00% од планираних, од чега износ од 36.985 КМ односи се на грантове издвојене из средстава буџетске резерве (грантови хуманитарним организацијама и удружењима -1.000 КМ, грантови спортским организацијама и удружењима -27.675 КМ, грантови организацијама и удружењима за афирмацију права бораца и заштиту права жена -2.569 КМ, грантови за културу-6.850 КМ, остали текући грантови непрофитним субјектима -1.460 КМ). Остали текући грантови у земљи (економски код 41522) остварени су из износу од 216.800 КМ, од чега износ од 28.370 КМ финансиран је из средстава буџетске резерве. Наведени грантови су усмјерени на текуће грантове појединцима (помоћи социјално угроженом незапосленом становништву, помоћ при организацији скијања ученика на Јахорини, помоћи ученицима, помоћи појединцима у области културе, издаваштва, образовања) у износу од 86.115 КМ што је 123,02 % од плана за наведене издатке, од чега износ од 27.570 КМ односи се помоћи појединцима који су финансирани из средстава буџетске резерве, текуће грантове нефинансијским субјектима у области здравства ( ЈУ Дом здравља „Пале“ и ЈЗУ „Србија“) у износу од 74.000 КМ, грант ЈУ „Туристичка организација општине Пале“ у износу од 41.642 КМ, грант Олимпијском центру „Јахорина“ у износу од 13.500 КМ, грантове за волонтере који су ангажовани у предузећима у износу од 742 КМ и остали текући грантови у земљи финансирани из средстава буџетске резерве у износу од 800 КМ (Удружење „Водоводи Републике Српске“ и Правни факултет).

Капитални грантови (економски код 41524) остварени су у износу од 49.755 КМ и то капитални грант ЈУ Дом здравља „Пале“ у износу од 30.000 КМ, капитални грантови појединцима (откуп станова у Подграбу и прекривање стамбене зграде) у износу од 16.475 КМ, као и капиталне помоћи појединцима финансиране из средстава буџетске резерве у износу од 3.300 КМ.

Осим грантова спортским клубовима и удружењима Општина Пале је евидентирала трошкове за спровођење одређених спортских активности (трошкови превоза у малим олимпијским играма „Избор спортисте године“, Светосавски турнир у малом фудбалу“ и меморијални кошаркашки турнир „Богдан Боћа Лучић“). Наведени расходи су евидентирани према врсти трошка и то 4122-Расходи за услуге превоза у износу од 2.800 КМ, 4125- Расходи за текуће одржавање у износу од 262 КМ, 4127-Расходи за услуге информисања и медија у износу од 370 КМ и 4129-Остали непоменути расходи у износу од 2.310 КМ.

Дознаке на име социјалне заштите које се исплаћују из буџета Републике, општина и градова (економски код 4161) остварене су у износу од 262.455 КМ. Дознаке су евидентиране за стипендије, помоћи породицама погинулих бораца, ратним војним инвалидима, подстицај за повећање наталитета, помоћ појединцу (куповина стана за суграђанина Светислава Станојевића), на име примљеног трансфера од стране Републичког секретаријата за расељена лица и миграције, новчане помоћи за вантјелесну оплодњу, као и награде вуковцима основних школа и Средњошколском центру Пале и најбољим студентима.

Трансфери ентитету (економски код 4872) остварени су у износу од 9.850 КМ и односе се на трансфере школама у којима су ангажовани волонтери и приправници у износу од 6.650 КМ, трансфер школама за трошкове превоза ученика на Малим олимпијским играма, трансфер Електротехничком факултету при организацију манифестације ИНФОТЕКС 2019 у износу од 1.200 КМ и трансфер за одржавање хуманитарне организације „С љубављу храбрим срцима“ у износу од 2.000 КМ који је издвојен из средстава буџетске резерве.

Буџетска резерва је извршена у износу од 116.641 КМ и чини 1,27 % остварених укупних прихода буџета општине Пале. Класифкација буџетске резерве по економским класификацијама дата је у табеларном прилогу овог извјештаја.

За потрошачку јединицу II у протеклом извјештајном периоду укупно је издвојено средстава у износу од 2.073.810 КМ .

За рад ЈУ „Центар за социјални рад“ издвојено је 947.596 КМ, што је 95,38% од плана за 2019.годину од чега износ од 658.006 КМ (економски код 4161 и 4163) односи се на издвајена средства за реализацију права за његу и права на новчану помоћ који се 50% финансирају на основу примљеног трансфера Министарства здравља и социјалне заштите, за унапређење положаја лица са инвалидитетом које Министарство здравља и социјалне заштите у цјелости финансира и за финансирање права на подршку у изједначавању могућности дјеце и омладине са сметњама у развоју (накнада трошкова превоза до школе дјетету са потешкоћама у развоју). Из средстава планираних буџетом осим финансирања расхода за реализацију права за његу и права на новчану помоћ евидентирани су и помоћи у натури корисницима социјалне заштите, дознаке које се исплаћују пружаоцима социјалне заштите за смјештај штићеника, дознаке хранитељским породицама за смјештај штићеника и остале једнократне новчане помоћи. Расходи за лична примања запослених (економски код 411) остварени су у износу од 247.542 КМ што је 87,09% од планираних расхода. Расходи за бруто накнаде остварене су у износу од 37.588 КМ и чине их расходи за топли оброк у износу од 15.771 КМ, расходи за превоз запослених у износу од 1.233 КМ, расходи по основу дневница за службена путовања у износу од 550 КМ, остале накнаде у износу од 5.832 КМ и порези и доприноси на накнаде у износу од 14.202 КМ. Расходи по основу коришћења роба и услуга (економски код 412) остварени су у износу од 33.113 КМ. Расходи по однову затезних камата (економски код 4139) остварени су у износу од 136 КМ. Расходи по судским рјешењима (економски код 419) остварени су у износу од 200 КМ, а односе се на трошкове републичке таксе за именовање новог овлаштеног лица за заступање . Издаци за набавку нефинансијске имовине (економски код 5113) остварени су у планираном износу и односе се на набавку неопходног канцеларијског намјештаја. Издаци за накнаду плата за породиљско одсуство који се рефундирају од фонда обавезног социјалног осигурања (економски код 6381) остварени су у износу од 7.055 КМ и чине 96,64% од планираних расхода.

На име средстава за рад ЈУ Дјечији центар „Буба мара“ утрошен је износ од 620.950 КМ. У оквиру наведених расхода евидентирани су и настали расходи по основу примљеног трансфера у укупном износу од 19.278 КМ и то трансфер од стране Министарства просвјете и културе за реализацију програма предшколског васпитања и образовања за дјецу пред полазак у школу и за набавку дидактичког материјала у износу од 5.908 КМ и трансфер од стране Града Источно Сарајево у износу од 13.370 КМ на име финансирања волонтера . Расходи за лична примања запослених (економски код 411) остварени су у износу од 439.581 КМ што је 95,96% од планираних расхода. Расходи за бруто накнаде остварене су у износу од 76.974 КМ и чине их расходи за топли оброк у износу од 31.845 КМ, расходи за превоз запослених у износу од 1.554 КМ, расходи за регрес у износу од 11.040 КМ, расходи по основу дневница за службена путовања у износу од 730 КМ, остале накнаде у износу од 2.000 КМ и порези и доприноси на накнаде у износу од 29.805 КМ.Расходи по основу коришћења роба и услуга (економски код 412) остварени су у износу од 156.252 КМ што је у оквиру планираних расхода. Остали текући грантови (економски код 4152) остварени су у износу од 589 КМ и односи се на поклоне учесницима манифестације „Дјечији карневал“. Издаци за набавку нефинансијске имовине (економски код 5113) остварени су у планираном износу и односе се на набавку намјештаја за опремање вртића. Издаци за накнаду плата за породиљско одсуство који се рефундирају од фонда обавезног социјалног осигурања (економски код 6381) остварени су у износу од 6.586 КМ и чине 99,03% од планираних расхода.

За рад ЈУ „Културно спортски центар“ Пале издвојено је 475.500 КМ, што је 98,45% од плана за 2019.годину. Средства су реализована у складу са планом буџета. Поред редовних буџетских средстава расходи су финансирани из примљених трансфера од стране Града Источно Сарајево у износу од 8.022 КМ на име финансирања волонтера и примљених грантова за реализацију манифестације „Конференција беба“. Расходи за лична примања запослених (економски код 411) остварени су у износу од 306.683 КМ што је 98,95% од планираних расхода. Расходи за бруто накнаде остварене су у износу од 3.528 КМ и чине их расходи за превоз запослених у износу од 699 КМ, расходи јубиларне награде у износу од 2.000 КМ и остале накнаде у износу од 829 КМ. Расходи по основу коришћења роба и услуга (економски код 412) остварени су у износу од 149.595 КМ што је у оквиру планираних расхода. Издаци за набавку нефинансијске имовине (економски код 5113) остварени су у износу од 18.459 КМ и односе се на издатке за инвестиционо улагање (набавка улазне капије у гаражу Спортско пословног објекта „Пеки“) у износу од 7.433 КМ и издаци за набавку опреме у износу од 11.027 КМ.

На фонду 03 евидентиран је износ од 199.853 КМ који се односе на улагање у реконструкцију и адаптацију објекта ЈУ „Културно спортски центар“ од стране Града Источно Сарајево.

За рад Народне библиотеке издвојено је 29.764 КМ који су финансирани из редовних планираних средстава у износу од 18.676 КМ и из примљених трансфера од стране Града Источно Сарајево у износу од 7.688 КМ на име финансирања волонтера и примљених грантова у износу од 3.400 КМ за издавачку дјелатност и одлазак на сајам књига у Београд. Средства су утрошена на материјалне трошкове неопходне за рад. Издаци за набавку нефинансијске имовине (економски код 5113) остварени су у износу од 3.864 КМ, а односе се на набавку школских и књига за библиотека у износу од 2.599 КМ и издаци за инвестиционо одржавање објеката (набавка врата) у износу од 1.265 КМ.

***Преглед потраживања, обавеза и имовине у 2019. години***

Краткорочне обавезе општине Пале на дан 31.12.2019. године износиле су 2.992.763 КМ, а односе се на обавезе по кредитима који доспијевају до годину дана у износу од 462.609 КМ, обавезе за лична примања у износу од 396.310 КМ, обавезе из пословања у износу од 1.722.975 КМ, обавезе за расходе финансирања и друге финансијске трошкове у износу од 311 КМ, обавезе за субвенције у износу од 29.554 KM, обавезе за грантове у износу од 226.653 KM, обавезе за дознаке на име социјалне заштите у износу од 150.088 КМ, краткорочна резервисања и разграничења у износу од 115 КМ и остале краткорочне обавезе у износу од 4.147 КМ. Дугорочне обавезе и разграничења (обавезе по зајмовима као и дугорочна резервисања и разграничења) на дан 31.12.2019. године износиле су 1.559.771 КМ, док су дугорорчне обавезе и разграничења из трансакција са другим нивоима власти износиле 1.952.634 КМ.

Краткорочна потраживања (економски код123) на дан 31.12.2019. године износила су 5.701.943 КМ, а односе се на потраживања по основу продаје и извршених услуга у износу од 2.318.182 КМ, потраживања од запослених у износу од 1.761 КМ, потраживања за ненаплаћене порезе, доприносе и непореске приходе у износу од 2.309.294 КМ, потраживања за порезе, доприносе и непореске приходе за које је продужен рок плаћања, а доспијевају на наплату у року од годину дана у износу од 1.020.177 КМ, потраживања за више плаћени порез на имовину у износу од 4.649 КМ, потраживања на основу пореза на додату вриједност у износу од 32.443 КМ и остала краткорочна потраживања у износу од 15.437 КМ. Краткорочна разграничења (економски код 127) износила су 3.575 КМ. Дугорочна потраживања (економски код112) на дан 31.12.2019. године износила су 70.979 КМ, a односе се на потраживања за порезе и дориносе за које је продужен рок плаћања у износу од 61.102 КМ и остала дугорочна потраживања у износу од 9.877 КМ.

Признавање некретнина, постројења и опреме врши се у складу са МРС-ЈС 17 и другим релевнтним рачуноводственим стандардима и прописима. Вриједност стања имовине Општине Пале са стањем на дан 31.12.2019. године

дат је у следећој табели:

|  |  |  |  |  |
| --- | --- | --- | --- | --- |
|  | Назив | Бруто вриједност | Исправка вриједности | Нето вриједност |
| 1 | Покретна имовина | 1.636.756,23 | 1.158.231,43 | 478.524,80 |
| 2 | Непокретна имовина | 518.220.629,54 | 36.307.821,01 | 481.912.808,53 |
|  | УКУПНО | 519.857.385,77 | 37.466.052,44 | 482.391.333,33 |

Вриједност имовине дате на кориштење са стањем на дан 31.12.2019. године износила је 144.906,87 КМ.

***Преглед стања на жиро рачунима Општине Пале у 2019. години***

Расположива новчана средства на жиро рачунима Општине Пале отворених код НЛБ банке у износу од 446.515 КМ са стањем на дан 31.12.2019. године дати су у следећој табели.

|  |  |  |  |  |
| --- | --- | --- | --- | --- |
| Јединствени рачун трезора и остали рачуни у КМ | | | | |
|  | Назив рачуна | Број рачуна | Стање на дан | |
| 31.12.2018. | 31.12.2019. |
| 1 | Општина Пале извршење-трансакциони рачун | 562-012-00000033-02 | 14.299.51 | 61.524,36 |
| 2 | РЈП Општине Пале-транс.рач.за изворне општинске приходе | 562-012-00000945-79 | 0.00 | 0.00 |
| 3 | Општина Пале водопривредна накнада | 562-012-00002283-42 | 78.144,00 | 199.589,85 |
| 4 | Општина Пале трансакциони рачун | 562-012-00002611-28 | 797.733,88 | 113.733,36 |
| 5 | Општина Пале буџет- социјална заштита | 562-012-81069593-04 | 87,75 | 0,00 |
| 6 | Општина Пале-рачун посебних намјена грантови | 562-012-81187733-22 | 6.238,98 | 5.838,98 |
| 7 | РПН промјена намјене пољопривредог земљишта | 562-012-81268383-87 | 49.963,93 | 65.348,70 |
| 8 | РПН за поврат и прекњижавање више или погрешно уплаћених јавних прихода | 562-012-81393035-66 | 0,00 | 0,00 |
| Трансакциони рачун институција јавног сектора у страној валути | | | | |
| 1 | Општина Пале - валута (EUR) | 508-4101096087 | 133,22 | 139,09 |
| 2 | Општина Пале - валута (CAD) | 508-4101096087 | 0,00 | 0,00 |
| 3 | Општина Пале – привредна банка |  | 340,25 | 340,25 |

Расположива новчана средства на рачуну благајне са стањем на дан 31.12.2019. године износила су 980 КМ, од чега износ од 798 КМ односи се на новчана средства на рачунима благајне Општинске управе, а износ од 182 КМ на новчана средства на рачунима благајне Осталих корисника буџета општине.

Расходи и нето издаци за нефинансијску имовину разврстани су по функционалној класификацији (фонд 01) и то:

1. Опште јавне услуге (01) 3.376.638 КМ,
2. Јавни ред и сигурност (03) 61.777 КМ,
3. Економски послови (04) 2.203.805 КМ,
4. Заштита животне средине (05) 783.364 КМ,
5. Стамбени и заједнички послови (06) 815.298 КМ,
6. Здравство (07) 106.500 КМ,
7. Рекреација, култура, религија (08) 824.730 КМ,
8. Образовање (09) 726.043 КМ,
9. Социјална заштита (10) 1.268.372 КМ.

Расходи и нето издаци за нефинансијску имовину разврстани су по функционалној класификацији (фонд 03) и то:

1. Рекреација, култура, религија (08) 199.853 КМ

Расходи и нето издаци за нефинансијску имовину разврстани су по функционалној класификацији (фонд 05) и то:

1. Стамбени и заједнички послови (06) 262.910 КМ

***Анализа финансијског резултата***

По периодичном обрачуну буџета општине Пале за период јануар-децембар 2019. године укупно остварена буџетска средства евидентирана на фонду 01 износила су 10.529.965 КМ, а укупни буџетски издаци износили су 11.969.281 КМ. Разлика између буџетских средстава и остварених буџетских издатака износила је - 1.439.316 КМ.

Преглед оствареног финансијског резултата дат је у следећој табели:

|  |  |  |
| --- | --- | --- |
| 1 | Буџетски приходи | 9.203.079 |
| 2 | Буџетски расходи | 7.824.764 |
| 3 | **(А) Бруто буџетски суфицит** | **1.378.315** |
| 4 | Буџетски примици | 538.568 |
| 5 | Буџетски издаци | 2.880.330 |
| 6 | **(Б) Нето издаци за нефинансијску имовини** | **-2.341.762** |
| 7 | **(В)Буџетски дефицит (А-Б)** | **-963.447** |
| 8 | Примици од финансијске имовине | 0 |
| 9 | Примици од задуживања | 0 |
| 10 | Остали примици | 788.317 |
| 11 | Издаци за финансијску имовину | 2.000 |
| 12 | Издаци за отплату дуга | 479.010 |
| 13 | Остали издаци | 783.176 |
| 14 | **(Г) Нето финансирање** | **-475.869** |
| 15 | **(Д)Разлика у финансирању (В+Г)** | **-1.439.316** |

Из табеларног прегледа остварених буџетских средстава и издатака евидентно је да буџетски дефицит највећим дијелом проистиче из недовољног остварења примитака за нефинансијску имовину, односно примитака по основу продаје земљишта. Наплата наведених примитака остварена је у првом кварталу 2020 године, те су и остварене обавезе по основу буџетских издатака измирене од наплаћених примитака.

По периодичном обрачуну буџета општине Пале за период јануар- децембар 2019. године укупно остварена буџетска средства евидентирана на фонду 03 износила су 224.853 КМ, а укупни буџетски издаци износили су 199.853 КМ. Разлика између буџетских издатака и остварених буџетских средстава износила је 25.000 КМ.

По периодичном обрачуну буџета општине Пале за период јануар- децембар 2019. године укупно остварена буџетска средства евидентирана на фонду 05 износила су 291.679 КМ, а укупни буџетски издаци износили су 262.910 КМ. Разлика између буџетских издатака и остварених буџетских средстава износила је 28.769 КМ.